Throndhjem stasjon

Trondhjem stasjon, også Trondhjem (Kalvskindet) var Trondheims første jernbanestasjon. Den var den nordlige endestasjonen på Trondhjem–Størenbanen og ble åpnet i 1864. Stasjonen ble nedlagt da traseen til Trondhjem–Størenbanen i 1884 ble flyttet til Brattøra, for sammenkobling med Meråkerbanen og strategisk havneplassering.

Siden 1925 har stasjonsbygningen huset synagogen i Trondheim, og siden 1997 har Det jødiske museum i Trondheim hatt tilhold i ett av bygningens rom.

Perronghallen ble etter flyttingen av jernbanen fra ca. 1984 brukt av IOGT's Loge Dag. Frelsesarmeen kom til Trondheim i 1890, og leide først Circus før de i leide perronghallen i 1909 og kjøpte den i 1916. Etter ombygginger er den fortsatt i bruk.

I 1972 ble St. Olav domkirke (revet i 2014) bygget på grunnen til lokomotivvognhallen, hvor den katolske menigheten hadde hatt tilhold siden 1902. Den gjenstående delen av stasjonen ble innredet til prestebolig, skole og foreningslokaler.Katolsk.no – St. Olav menighet i Trondheim (Av Dominikus Nguyen Van Thanh. Besøkt 5. januar 2013)


 Referanser 

 Eksterne lenker 
 Norsk Jernbaneklubbs side om Trondhjem (Kalvskindet)

Kategori:Jernbanestasjoner i Trondheim
Kategori:Nedlagte jernbanestasjoner i Norge
Kategori:Jernbanestasjoner åpnet i 1864
Kategori:Jernbanestasjoner nedlagt i 1884
Kategori:1864 i Norge
Kategori:Kalvskinnet